સત્ય એક એવી દવા છે કે જે હંમેશાં અક્સીર જ રહી છે, પરંતુ તેના ગુણો બહુ ઓછા લોકો પારખી શક્યા છે. જો માણસ સત્ય બોલવાની ટેવ પાડે તો તે ક્યારેય બિનજરૂરી મુસીબતોમાં ફસાય નહીં. એક અસત્ય બોલો તો એને ઢાંકવા માટે તમારે બીજા એક હજાર વખત અસત્ય બોલવાનો વારો આવે છે. સત્ય બોલનાર માણસ હંમેશાં લોકોના આદરને પાત્ર બને છે. સાચી વાતચીત કરવી એ પણ એક આકર્ષક કળા છે, એ અનેક જાતની હોય છે. મીઠી અને નમ્ર વાતોથી સ્નેહ અને બંધુત્વ વધે છે, જ્યારે કડવાં અને કઠોર વચનોથી સાંભળનારને ગુસ્સા અને વીરક્તિનો ભાવ ઉત્પન્ન થાય છે. ઘણી વાર આ વાતને કારણે કેટલીક ભૂલ માત્ર પરિવારમાં જ નહીં પણ દેશો વચ્ચે પણ લડાઈ કરાવે છે.